-ПРИЈЕДЛОГ-

На основу чл. 3. 4. и 5. Закона о финансирању политичких странака из буџета Републике, града и општине („Службени гласник Републике Српске“, број 65/08) и члана 87. Статута града Градишка („Службени гласник града Градишка“, бр. 4/17 и 5/19) Скупштина града Градишка на сједници одржаној \_\_\_\_\_\_\_\_\_\_\_\_\_\_ године,

д о н о с и

ОДЛУКУ

о финансирању политичких странака из Буџета града Градишка за 2025. годину

I

Буџетом града Градишка за 2025. годину обезбјеђена средства за финсирање политичких странака у износу од 60.000,00 КМ, распоређују се политичким странкама које имају одборнике у Скупштини града како слиједи:

|  |  |  |  |
| --- | --- | --- | --- |
| Назив политичке странке | Број одборника | Мјесечни износ | Износ средстава за 2025. годину у КМ |
| Савез независних социјалдемократа – СНСД -Милорад Додик | 11 | 1.510,26 | 18.123,17 |
| Народна партија Српске - НПС | 3 | 478,01 | 5.736.07 |
| Уједињена Српска | 2 | 348,97 | 4.187,68 |
| Социјалистичка партија Српске - СПС | 2 | 348,97 | 4.187,68 |
| Народни фронт | 2 | 348,97 | 4.187,68 |
| Социјалдемократска партија Босне и херцеговине – СДП БиХ | 2 | 348,97 | 4.187,68 |
| Демократски народни савез - ДНС | 2 | 348,97 | 4.187,68 |
| Демократски савез - ДЕМОС | 2 | 348,97 | 4.187,68 |
| Српска демократска странка – воља народа | 2 | 348,97 | 4.187,68 |
| Социјалистичка партија - СП | 2 | 348,97 | 4.187,68 |
| СТАНИСЛАВ КОЗМИНЧУК | 1 | 219,94 | 2.639,30 |
| УКУПНО | 31 | 5.000,00 | 60.000,00 |

II

Финансијска средства из тачке I исплаћиваће се мјесечно у складу са Законом о финансирању политичких странака из буџета Републике, града и општине.

III

Средства се исплаћују на рачуне наведених политичких субјеката отворене код пословних банака.

IV

За извршење ове одлуке задужују се Стручна служба Скупштине града и Одјељење за финансије Градске управе града Градишка.

V

Одлука ступа на снагу даном доношења и објавиће се у „Службеном гласнику града Градишка“.

Број: ПРЕДСЈЕДНИК

Дана: СКУПШТИНЕ ГРАДА

Градишка Рената Обрадовић - Поповић

О Б Р А З Л О Ж Е Њ Е

ПРАВНИ ОСНОВ

Правни основ за усвајање ове одлуке садржан је у члановима 3. 4. и 5. Закона о финансирању политичких странака из буџета Републике, града и општине („Службени гласник Републике Српске“, број 65/08) те у члану 87. Статута града Градишка („Службени гласник града Градишка“, бр. 4/17 и 5/19).

Члан 3. Закона о финансирању политичких странака из буџета Републике, града и општине прописује за које намјене се користе средства стечена у складу са овим законом док члан 4. утврђује да се финансијска средства за финансирање трошкова из члана 3., између осталога, обезбјеђују у буџетима јединица локалних самоуправа. Чланом 5. истог закона је одређен начин расподјеле дијела финансијских средстава. Члан 87. Статута града Градишка прописује врсте аката које доноси Скупштина града.

РАЗЛОЗИ ЗА ДОНОШЕЊЕ

У Буџету града Градишка за 2025. годину су планирана средства за финансирање политичких странака у износу од 60.000 КМ. Наведени износ средстава се распоређује политичким субјектима који имају одборнике у Скупштини града, на њих једанаест, у тачно одређеним износима, који је утврђен на основу Закона о финансирању политичких странака из буџета Републике, града и општине.

ПРИЈЕДЛОГ

Предлаже се Скупштини града да усвоји Приједлог Одлуке о финансирању политичких странака из Буџета града Градишка за 2025. годину.