**ПРИЈЕДЛОГ**

На основу члана 7. став 4. Закона о комуналним дјелатностима („Службени гласник Републике Српске“ бр. 124/11 и 100/17), чл. 36. и 87. Статута Града Градишка („Службени гласник општине Градишка“ број: 4/17 и „Службени гласник града Градишка“ број: 5/19) и члана 31. Одлуке о комуналним дјелатностима („Службени гласник општине Градишка“ бр. 3/13, 6/18 и 15/18 и „Службени гласник града Градишка“ број 11/19), Скупштина града Градишка на \_\_\_ редовној сједници одржаној дана \_\_\_\_\_\_\_\_\_\_\_\_\_. године, доноси:

**ОДЛУКУ**

**o предаји на управљање, кориштење и одржавање комуналних објеката**

**на сточној пијаци у Новој Тополи**

I

Овом одлуком предају се на управљање, кориштење и одржавање комунални објекти на сточној пијаци у Новој Тополи КП „Градска чистоћа“ а.д. Градишка, на земљишту означеном као к.ч. бр. 2128/1 и 2123 к.о. Нова Топола, за које је од стране Града Градишка издана употребна дозвола, број 02.04-360-57/23 од 21.12.2023. године.

II

Комунални објекти из тачке I у својини су Града Градишка и у пословним књигама су укњижени као основно средство Града и изван су промета.

Након предаје комуналних објеката управљач КП „Градска чистоћа“ а.д. Градишка исто ће у својим пословним књигама водити ванбилансно (актива и пасива).

III

КП „Градска чистоћа“ а.д. Градишка врши одржавање, чување и намјенско кориштење комуналних објеката у складу са мјерама безбједности, позитивним законским прописима и одлукама Града.

КП „Градска чистоћа“ а.д. Градишка приликом вршења овлаштења и обавеза дужно је да поступа са пажњом доброг домаћина.

IV

КП „Градска чистоћа“ а.д. Градишка наплаћује таксе од корисника, које користи у сврху одржавања комуналних објеката, њихове исправности и функционалности и несметаног пружања комуналне услуге.

V

Овлашћује се Градоначелник да са КП „Градска чистоћа“ а.д. Градишка закључи уговор о начину кориштења комуналних објеката из тачке I ове одлуке којим ће се детаљније регулисати права и обавезе уговорних страна.

VI

Задужује се Одјељење за пољопривреду и рурални развој да сачини записник о увођењу у посјед комуналних објеката из тачке I ове одлуке, као и предају неопходне документације.

VII

Ова Одлука ступа на снагу осмог дана од дана објављивања у „Службеном гласнику Града Градишка„.

Број: Предсједник Скупштине

Датум: \_\_\_\_\_\_\_\_\_\_\_\_\_\_\_\_\_\_

Рената Обрадовић Поповић

**ОБРАЗЛОЖЕЊЕ**

**ПРАВНИ ОСНОВ**

Правни основ за доношење Одлуке о предаји на управљање, кориштење и одржавање комуналних објеката на сточној пијаци у Новој Тополи утврђен је на основу члана 7. став 4. Закона о комуналним дјелатностима («Службени гласник Републике Српске» бр. 124/11 и 100/17), чл. 36. и 87. Статута Града Градишка ("Службени гласник Града Градишка", бр. 4/17 и 5/19) и члана 31. Одлуке о комуналним дјелатностима („Службени гласник општине Градишка“ бр. 3/13, 6/18 и 15/18 и „Службени гласник града Градишка“ број 11/19).

**РАЗЛОЗИ ЗА ДОНОШЕЊЕ**

Чланом 7. став 4. Закона о комуналним дјелатностима („Службени гласник Републике Српске„ бр. 124/11 и 100/17) одређено је да јединица локалне самоуправе даје даваоцу комуналне услуге на управљање, коритење и одржавање комуналне објекте и уређаје индивидуалне комуналне потрошње.

Чланом 11. став 3. Одлуке о комуналним дјелатностима („Службени гласник општине Градишка“ бр. 3/13, 6/18, 15/18 и 11/19) одређено је да тржничку дјелатност као комуналну дјелатност обавља Комунално предузеће „Градска чистоћа“ а.д. Градишка.

Чланом 6. Одлуке о тржничкој дјелатности („Службени гласник града Градишка“ број 4/24) одређено је да је сточна пијаца на подручју града Градишка уређена и организована у Новој Тополи.

Пројектом „Подршка Европске уније за конкурентност пољопривреде и руралног развоја у БиХ – EU4AGRI“ предвиђено је унапређење и модернизација сточне пијаце у Новој Тополи.

Пројекат је подразумијевао изградњу потребне инфраструктуре, набавку опреме, осигурање административне и ветеринарске контроле и испуњавање неопходних санитарних и хигијенских услова за откуп и продају живе стоке.

С обзиром да је за комплекс сточне пијаце који је изграђен у Новој Тополи на к.ч. 2128/1 и 2123 к.о. Нова Топола издана употребна дозвола , број: 02.04-360-57/23 од 21.12.2023. године, а да је Одлуком о комуналним дјелатностима обављање тржничке дјелатности повјерено КП „Градска чистоћа“ а.д. Градишка, то су се остварили услови за предају на управљање, кориштење и одржавање исте у циљу вршења повјерене комуналне дјелатности.

**ПРИЈЕДЛОГ**

Предлаже се Скупштини града Градишка да Одлуку о предаји на управљање, кориштење и одржавање комуналних објеката на сточној пијаци у Новој Тополи усвоји у предложеном тексту.

Обрађивач Предлагач

Одјељење за пољопривреду Градоначелник

и рурални развој

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Јована Кукрић Зоран Аџић

в.д. начелника Одјељења