**-ПРИЈЕДЛОГ-**

На основу члана 41. став 4. Закона о локалној самоуправи („Службени гласник Републике Српске“ бр. 97/16, 36/19 и 61/21) и чл. 41. став 4. и 87. Статута града Градишка („Службени гласник града Градишка“ бр. 4/17 и 5/19) Скупштина града Градишка на сједници одржаној \_\_\_\_\_\_. године, донијела је

**О Д Л У К У**

**о измјени Одлуке о накнадама одборницима Скупштине града Градишка**

Члан 1.

У Одлуци о накнадама одборницима Скупштине града Градишка („Службени гласник града Градишка“ бр. 7/12, 7/16, 17/19 и 3/23) у члану 2. став 1. број: „600,00“ мијења се бројем: „700,00“.

Члан 2.

Ова одлука се примјењује на обрачун накнада од 1. јануара 2025. године.

Члан 3.

Одлука ступа на снагу даном доношења и објавиће се у „Службеном гласнику града Градишка“.

ПРЕДСЈЕДНИК

СКУПШТИНЕ ГРАДА

Рената Обрадовић - Поповић

Број: \_\_\_\_\_\_\_\_

Датум: \_\_\_\_\_\_\_. године

Градишка

**O Б Р А З Л О Ж Е Њ Е**

ПРАВНИ ОСНОВ

            Правни основ за доношење Одлуке о измјени Одлуке о накнадама одборницима Скупштине града Градишка налази се у члану 41. став 4. Закона о локалној самоуправи („Службени гласник Републике Српске“ бр. 97/16, 36/19 и 61/21) који прописује да скупштина утврђује право на одборнички додатак и одређује његову висину. Члан 41. став 4. Статута града Градишка („Службени гласник града Градишка“ бр. 4/17 и 5/19) прописује горњу границу за износ одборничке накнаде док члан 87. прописује акте које доноси Скупштина града.

РАЗЛОЗИ ЗА ДОНОШЕЊЕ

            Буџетом града Градишка за 2025. годину предвиђена су већа средства на расходовној страни, на конту број 412900 - Расходи за бруто накнаде одборницима, члановима радних тјела и других тјела - у бруто износу од 410.000 КМ.

Овом одлуком предвиђено је повећање мјесечног износа одборничке накнаде са износа од 600,00 на износ од 700,00 конвертибилних марака, ради усклађивања са инфлаторним кретањима.

Предложени износ је у складу са чланом 41. став 3. Закона о локалној самоуправи који прописује да се одборнички додатак утврђује у висини до 50% просјечне нето плате исплаћене у градској управи за претходну годину, не укључујући плате функционера.

ПРИЈЕДЛОГ

            Предлаже се Скупштини града да усвоји Одлуку о измјени Одлуке о накнадама одборницима Скупштине града Градишка.