П Р И Ј Е Д Л О Г

На основу члана 38. став 2. Закона о уређењу простора и грађењу (”Службени гласник Републике Српске”, број: 40/13, 106/15, 3/16 и 84/19), члана 39. став 2. тачка 8. Закона о локалној самоуправи („Службени гласник Републике Српске“ број: 97/16 36/19 и 61/21) и члана 87. Статута града Градишка („Службени гласник града Градишка“ броj 4/17 и 5/19), Скупштина града Градишка, на сједници одржаној дана \_\_\_\_\_\_\_\_\_\_2025. године, д о н и ј е л а ј е

**О Д Л У К У**

**о доношењу Измјене дијела Регулационог плана „Кеј“**

I

Доноси се Измјена дијела Регулационог плана „Кеј“ (У даљем тексту: Измјена Плана).

Границе простора који је обухваћен Измјеном Плана су детаљно одређене у текстуалном и графичком дијелу Измјене Плана.

II

Елаборат Измјене Плана састоји се од општег, текстуалног и графичког дијела.

I OПШТИ ДИО

II ТЕКСТУАЛНИ ДИО

А УВОДНИ ДИО

Б АНАЛИЗА И ОЦЈЕНА СТАЊА

В ПРОБЛЕМИ СТАЊА

Г ЦИЉЕВИ ПРОСТОРНОГ РАЗВОЈА

Д КОНЦЕПТ (ПРОГРАМ) ПЛАНА

III ГРАФИЧКИ ДИО ПЛАНА:

|  |  |  |
| --- | --- | --- |
| 01. | ГЕОДЕТСКА ПОДЛОГА - СТАЊЕ | Р 1:500 |
| 01.А | ВАЛОРИЗАЦИЈА – НАМЈЕНА И СПРАТНОСТ | Р 1:500 |
| 01.Б | ВАЛОРИЗАЦИЈА – БОНИТЕТ ОБЈЕКАТА | Р 1:500 |
| 01.В | ФУНКЦИОНАЛНА ОРГАНИЗАЦИЈА ЈАВНЕ ИНФРАСТРУКТУРЕ | Р 1:500 |
| 01.Г | КАРТА РУШЕЊА | Р 1:500 |
| 02. | КАРТА ВЛАСНИЧКЕ СТРУКТУРЕ | Р 1:500 |
| 03. | ИНЖЕЊЕРСКО ГЕОЛОШКА КАРТА | Р 1:500 |
| 04. | ИЗВОД ИЗ РЕГУЛАЦИОНОГ ПЛАНА - ПЛАН ПРОСТОРНЕ ОРГАНИЗАЦИЈЕ | Р 1:500 |
| 05. | ПЛАН ПРОСТОРНЕ ОРГАНИЗАЦИЈЕ | Р 1:500 |
| 06. | ПЛАН САОБРАЋАЈА И НИВЕЛАЦИЈЕ | Р 1:500 |
| 07. | ПЛАН ИНФРАСТРУКТУРЕ - хидротехника | Р 1:500 |
| 08. | ПЛАН ИНФРАСТРУКТУРЕ – електроенергетика, тк и термоенергетика | Р 1:500 |
| 09. | ПЛАН ИНФРАСТРУКТУРЕ – синтезна карта | Р 1:500 |
| 10. | ПЛАН ГРАЂЕВИНСКИХ И РЕГУЛАЦИОНИХ ЛИНИЈА | Р 1:500 |
| 11. | ПЛАН ПАРЦЕЛАЦИЈЕ – површине и бројеви парцела | Р 1:500 |

III

Елаборат Измјене Плана, израђен од стране “Ацс Студио“ д.о.о. Бања Лука у фебруару 2025. године, налази се у прилогу ове одлуке и чини њен саставни дио.

IV

План се излаже на стални јавни увид код Одјељења надлежног за послове уређења простора и грађења.

V

О провођењу ове одлуке стараће се орган из тачке IV ове Одлуке.

VI

Ступањем на снагу ове одлуке престају да важе раније донесени просторно-плански документи проведбеног карактера, у дијелу у којем нису у сагласности са овом Измјеном Плана.

VII

Ова одлука ступа на снагу осмог дана по објављивању у “Службеном гласнику града Градишка”.

Број : ПРЕДСЈЕДНИК

Датум: СКУПШТИНЕ ГРАДА

Градишка Рената Обрадовић - Поповић

**О Б Р А З Л О Ж Е Њ Е**

**ПРАВНИ ОСНОВ**

Правни основ за доношење предложене одлуке садржан је у одредбама члана 38. став 2. Закона о уређењу простора и грађењу (”Службени гласник Републике Српске”, број: 40/13, 106/15, 3/16 и 84/19), члана 39. став 2. тачка 8. Закона о локалној самоуправи („Службени гласник Републике Српске“ број: 97/16, 36/19 и 61/21) и члана 87. Статута града Градишка („Службени гласник града Градишка“ број 4/17 и 5/19).

**РАЗЛОЗИ ЗА ДОНОШЕЊЕ**

Скупштина града Градишка је на сједници одржаној 12. 06. 2024. године усвојила Одлуку о приступању Измјени дијела Регулационог плана „Кеј“.

У поступку јавне набавке као носилац израде плана је изабран “Ацс Студио“ д.о.о. Бања Лука.

Предметни обухват је оквирне површине 0.4 ha, а представља земљиште са обе стране дијела Улице Филипа Вишњића. Сјеверозападни дио обухвата ограничен је Обалом војводе Степе.

Планом је предвиђено повећање спратности вишепородичних објеката у односу на дато матичним Планом, док је дио земљишта предвиђен за изградњу блоковског паркинга.

Преднацрт измјене Плана је разматран на стручној расправи на којој су присуствовали чланови Савјета плана. Утврђени Нацрт плана је упућен на јавни увид у трајању од 30 дана. Јавни увид је трајао у периоду од 18. 12. 2024. године до 18. 01. 2025. године. У току трајања јавног увида прибављене су сагласности комуналних предузећа, а примједби грађана није било. Јавна расправа је одржана 03. 02. 2025. године.

**ПРИЈЕДЛОГ**

Предлаже се Скупштини града да усвоји Одлуку о доношењу Измјене дијела Регулационог плана „Кеј“ у предложеном тексту.

**ОБРАЂИВАЧ:**

**Одјељење за просторно уређење и грађење**

**в. д. начелник Одјељења**

**Саша Суботић ПРЕДЛАГАЧ:**

**ГРАДОНАЧЕЛНИК**

**Зоран Аџић**