

**РЕПУБЛИКА СРПСКА ГРАД ГРАДИШКА ГРАДОНАЧЕЛНИК**

Улица Видовданска 1а, 78400 Градишка, Република Српска Тел.:  ++ 387 51 810-353, Факс.: ++387 51 814 689,

E-mail: grado[nacelnik@gradgradiska.com,](mailto:nacelnik@gradgradiska.com,%20) Веб сајт: [www.](http://www/) grad-gradiska.com

**СКУПШТИНА ГРАДА ГРАДИШКА**

- О В Д Ј Е -

Наш број: 02.02-013-1-1/2

Датум: 11.01.2024.године

**ПРЕДМЕТ:** Одговори на одборничка питања, доставља се

На 2. редовној сједници Скупштине града Градишка која је одржана 26.12.2024. године, одборник **Никола Дончић** поставио је сљедећa питањa:

„Да ми се достави

- Преглед све нефинансијске имовине у власништву Града Градишка, тј. гаража, станова, пољопривредног земљишта, неизграђеног грађевинског земљишта, неизграђеног грађевинског земљишта у предузећима у којима је продат државни капитал а које на основу чл. 8а Закона о приватизацији државног капитала у предузећима РС припада Граду Градишка.

- Молим преглед свих додијељених станова у власништву Града од 2000 године до 1.11.2024. године са наводом правног основа додјеле, локација стана и површина.

- Молим списак свих запослених у градској управи Градишка, као и у предузећима и институцијама гдје је град оснивач. Уз број радника навести школску спрему и занимање.

- Молим списак паркинг мјеста гдје град наплаћује паркирање као и јасне доказе да је Град власник тог земљишта.

- Молим податке о укупном броју бораца на дан завршетка рата, као и број бораца на дан 1.11.2024. године. Поред дога доставите и податке о броју умрлих бораца у наведеном периоду. Податке исказати по борачким категоријама. Тражим и податке о броју дјеце погинулих бораца у Градишци која до данас нису запослена (нужна је и њихова школска спрема и занимање).

- Молим податке колико је Град Градишка ријешио канализационе мреже у градском и приградском подручју.

- Да ли је Град Градишка заштићен од поплава на висинској коти поплава из 2014-15 године.“

На питање под алинејом 1. даје се сљедећи

**О Д Г О В О Р**

Подаци о имовини која је у власништва Града Градишка воде се у електронској форми у апликацији „ Регистар некретнина“. Имовина је подјељена по портфељима ради лакше прегле-дности и ажурности података. За вођење и контролу евиденције као и за приступ подацима задужени су чланови радног тима које именује Градоначелник. Други вид евиденције се води код Одјељења за финансије у књизи основних средстава.

Обе евиденије су усаглашене.

Напомињемо да се ради оквирно о 15 000 јединица, с тим да су подаци подложни промјенама свакодневно.

Када говоримо о стицању имовине по чл. 8А Закона о приватизацији државног капитала у предузећима РС истичемо да је на Град пренесено неизграђено грађевинско земљиште у површини од 10500 м2.

Напомињемо да је на Град вршен пренос имовине и по другим правним основама.

На дио питања који се односи на дјелокруг рада Одјељења за општу управу (алинеја 3) даје се сљедећи

**О Д Г О В О Р**

Списак запослених и у Градској управи налази се у Одјељењу за општу управу код Стручног савјетника за људске ресурсе и Самосталног стручног сарадника за радне односе.

Подаци о стручној спреми и занимању налазе се у кадровској евиденцији и персоналним досијеима запослених.

Што се тиче броја запослених у јавним предузећима и установама чији је град оснивач наведене податке градска управа не посједује имајући у виду да се ради о посебним правним лицима која воде властиту кадровску евиденцију.

На дио питања који се односи на дјелокруг рада Одјељења за борачко-инвалидску заштиту (алинеја 5) даје се сљедећи

**О Д Г О В О Р**

По завршетку рата нису постојале збирне евиденције бораца који су учествовали у рату, па тако немамо ни тачан број бораца на дан завршетка рата. Прве евиденције бораца крећу са првим категоризацијама бораца од 2000. године.

Тренутан број категорисаних бораца је 7454. Од чега прве категорије 3647, друге 438, треће 456, четврте 609, пете 398, шесте 544, седме 1241 и 121 борац који није категорисан (РВИ који нису извшили категоризацију борца).

У протеклом периоду 2020 бораца је умрло или одселило се са подручја нашег Града.

Везано за број незапослене дјеце погинулих бораца у Градишци, према званичним подацима он тренутно износи 23. Од чега: 1 дипломирани филозоф, 1 геодетски техничар, 1 техничар за прераду, 3 продавача, 1 цвјећар, 1 посластичар, 1 конфекционар, 2 столара, 1 фризер за жене, 1 металостругар, 1 ауто-електричар, 1 тапетар, 1 аутолимар и 7 радника без занимања.

На питања која се односе на дјелокруг рада Одјељења за комуналне и стамбене послове (алинеје 4 и 6) дају се сљедећи

**О Д Г О В О Р И**

Тражени списак паркинг мјеста може се пронаћи у Одлуци о управљању јавним просто-рима за паркирање моторних возила на подручју града Градишка /“Службени гласник града Градишка“ број:4/21, 12/21 и 16/22)

Што се тиче власништва над земљиштем дефинисаних паркинг простора на подручју града Градишка, исто се може провјерити ну РУГИП-у.

У вези тражених података под алинејом 6., КП „Водовод“ а.д. Градишка на захтгјев овог одјељења доставио је информацију (број 2.00-138/25 од 10.02.2025.године) да ово предузеће управља и одржава са 68452 m канализационе мреже.

На питање по алинејом 7. које је у дјелокругу рада Одсјека за цивилну заштиту даје се сљедећи

**О Д Г О В О Р**

У поменутом периоду, 2014 -2015 године, територија града Градишка је била угрожена високим водостајем како локалних, бујичних потока тако и високим водостајем ријеке Саве који је у неколико наврата, на мјерној летви, прелазио вриједност од 730 cm и тад је Штаб за ванредне ситуације доносио Одлуку о проглашавању стања другог степена приправности одбране од поплава.

Слична ситуација се десила и у току 2018. године кад је, на мјерној летви, регистрована вриједност водостаја ријеке Саве од 887 cm, што је била друга вриједност висине водостаја од кад се водостај ријеке Саве и мјери.

Након тих дешавања, Ј.У. „Воде Српске“ приступили су реконструкцији Савског одбра-мбеног насипа на територији Града као и свих пет црпних станица.

Током 2021 – 2022. године завршени су планирани радови реконструкције у дужини од 31 km Савског одбрамбеног насипа те је заштита брањених зона на територији Града подигнута на 100-годишњи ниво заштите од поплава.

На тај начин је постигнута максимална заштита брањених зона територије града Градишка као и саме градске зоне.

**ГРАДОНАЧЕЛНИК**

**Зоран Аџић**