На основу члана 39. Закона о локалној самоуправи („Службени гласник Републике Српске“, бр. 97/16 и 36/19), чл. 50., 51. и 53. Закона о службеницима и намјештеницима у органима јединица локалне самоуправе („Службени гласник Републике Српске“, број 97/16) и чл. 54. став 1. и 87. Статута града Градишка („Службени гласник града Градишка“, бр. 4/17 и 5/19), Скупштина града Градишка на сједници одржаној \_\_\_\_\_\_\_\_\_\_\_\_2024. године доноси

**О Д Л У К У**

**о расписивању јавног конкурса за избор и именовање секретара**

**Скупштине града Градишка**

**I**

Доноси се одлука о расписивању јавног конкурса и утврђују услови и критеријуми за избор и именовање секретара Скупштине града Градишка.

**II**

**Опис послова:**

Секретар Скупштине града руководи стручном службом Скупштине града и одговоран је за њен рад. Обавља стручне послове за потребе Скупштине града, њених радних тијела и Колегијума Скупштине. Секретар пружа стручну помоћ предсједнику Скупштине града и одборницима. За свој рад и рад Стручне службе одговара предсједнику Скупштине града.

**III**

**Општи услови за именовање су:**

1. да је држављанин Републике Српске, односно Босне и Херцеговине,

2. да је старије од 18 година,

3. да има општу здравствену способност,

4. да није осуђиван за кривично дјело на безусловну казну затвора од најмање шест

мјесеци или за кривично дјело које га чини неподобним за обављање послова у

градској управи,

5. да није отпуштан из органа управе као резултат дисциплинске мјере, на било

Којем нивоу власти у Босни и Херцеговини, три године прије објављивања Конкурса,

6. да није под оптужницом Међународног суда за ратне злочине почињене на

Подручју бивше Југославије у Хагу и да није одбио наредбу да се повинује пред

Трибуналом (члан IX став 1. Устава БиХ) и

7. да није у сукобу интереса, односно да не обавља дужност која је неспојива са дужношћу службеника у градској управи.

**Посебни услови за именовање су:**

1. да има четверогодишње студије са звањем дипломирани правник или први

Циклус студија са звањем дипломирани правник и остварених најмање 240 ECTS

бодова или еквивалент,

2. да има најмање три године радног искуства у траженом степену образовања,

3. да има положен стручни испит за рад у управи и

4. да познаје рад на рачунару.

**IV**

Радно мјесто секретара Скупштине града је руководеће радно мјесто службеника прве категорије.

**V**

Комисију за спровођење јавног конкурса за избор и именовање секретара Скупштине града именује Скупштина града. Комисија има пет чланова, од којих су два члана одборници у Скупштини, два члана службеници Градске управе града Градишка који имају одговарајућу стручну спрему, звање и радно искуство и један члан је са листе стручњака коју је утврдила Скупштина града. Комисија ће извршити контролу испуњености општих и посебних услова и обавити улазни интервју са кандидатима у року од 30 дана од дана истека рока за пријављивање кандидата. Поступак именовања секретара мора се окончати у року 30 дана од дана достављања приједлога Комисије за спровођење јавног конкурса за избор и именовање секретара Скупштине града предсједнику Скупштине града Градишка.

**VI**

Конкурс ће расписати Скупштина града Градишка и биће објављен у „Службеном гласнику Републике Српске“ и дневном листу „Глас Српске“ Бања Лука. Рок за подношење пријаве на конкурс је 15 дана од дана посљедњег објављивања.

**VII**

Скупштина града ће, на основу ранг-листе коју утврди Комисија за спровођење јавног конкурса за избор и именовање секретара Скупштине града, именовати секретара Скупштина града Градишка, на период до краја мандата сазива Скупштине града који га изабере.

**VIII**

Одлука ступа на снагу даном доношења а објавиће се у „Службеном гласнику града Градишка“.

Број: 01.01-022-\_\_\_/24

Датум: \_\_\_\_\_\_\_\_\_\_2024. године

Градишка

ПРЕДСЈЕДНИЦА

СКУПШТИНЕ ГРАДА

Рената Обрадовић Поповић

**О Б Р А З Л О Ж Е Њ Е**

**ПРАВНИ ОСНОВ:**

Правни основ за доношење ове одлуке садржан је у члану 39. став (2) т. 21) Закона о локалној самоуправи („Службени гласник Републике Српске“, бр. 97/16, 36/19 и 61/21) којим је прописано да Скупштина јединице локалне самоуправе бира и разрјешава Секретара скупштине, чл. 50, 51. и 53. Закона о службеницима и намјештеницима у органима јединице локалне самоуправе („Службени гласник Републике Српске“, број 97/16) којим је прописано да се именовање Секретара врши на основу спроведеног јавног конкурса, утврђују услови које мора испуњавати лице које се именује на дужност Секретара као и да конкурс спроводи Комисија коју именује скупштина јединице локалне самоуправе и чл. 53. и 87. Статута града Градишка („Службени гласник града Градишка“, бр. 4/17 и 5/19) којим је прописано да скупштина града именује Секретара односно, да у вршењу послова из своје надлежности доноси одлуке.

**РАЗЛОЗИ ЗА ДОНОШЕЊЕ:**

Имајући у виду да је Скупштина града Градишка конститутивној сједници у сазиву 2024. година – 2028. година одржаној дана 25.11. 2024. године именовала вршиоца дужности Секретара, на период до окончања именовања путем јавне конкуренције, а најдуже 90 дана од дана именовања, потребно је донијети ову Одлуку како би се започело са поступком спровођења јавног конкурса за избор и именовање секретара Скупштине града у складу са Законом о службеницима и намјештеницима у органима јединице локалне самоуправе.

**ПРИЈЕДЛОГ:**

Предлаже се Скупштини града да Одлуку усвоји у предложеном тексту.

ОБРАЂИВАЧ: ПРЕДЛАГАЧ:

Одјељење за општу управу ГРАДОНАЧЕЛНИК

В.д. начелник Одјељења

Зоран Аџић

Божана Глувић