**(ПРИЈЕДЛОГ)**

На основу члана 39. став 2. тачка 13. Закона о локалној самоуправи (''Службени гласник Републике Српске'', бр. 97/16, 36/19 и 61/21), члана 4., члана 8. став (2), члана 12., те члана 48. Одлуке о управљању, располагању и стицању непокретности града Градишка („Службени гласник града Градишка“, број 4/24) члана 7. став (1) тачка в) Одлуке о висини закупнине за непокретности у својини града Градишка („Службени гласник града Градишка“, број 16/24) и чланова 36. и 87. Статута града Градишка („Службени гласник града Градишка“, број 5/19) Скупштина града Градишка на сједници одржаној дана\_\_\_\_\_\_\_\_\_\_\_\_2025. године доноси:

**О Д Л У К У**

**о**

**давању на коришћење непокретности у својини Града Градишка Удружењу грађана „ЈЕЗЕРО“ Рогољи**

I

Овом Одлуком даје се на коришћење Удружењу грађана „ЈЕЗЕРО“ Рогољи непокретности у својини града Градишка у Рогољима уписане у п. л. број 346/6 к.о. Рогољи.

II

Непокретности из тачке I дају се на коришћење ради обављања искључиво регистроване дјелатности без накнаде на период од двије године.

III

Oвлашћује се Градоначелник да у име града Градишка закључи уговор о условима коришћења непокретности из тачке I са Удружењем грађана „ЈЕЗЕРО“ Рогољи.

IV

Ова одлука ступа на снагу осмог дана од дана објављивања у „Службеном гласнику града Градишка“.

**Број:**\_\_\_\_\_\_\_\_\_\_\_\_\_\_\_

**Дана:**\_\_\_\_\_\_\_\_\_\_\_\_\_\_\_

**Градишка**  **Предсједник**

**Скупштине Града**

**Рената Обрадовић - Поповић**

**О Б Р А З Л О Ж Е Њ Е**

**ПРАВНИ ОСНОВ:**

Правни основ за доношење ове одлуке садржан је у члану 39. став 1. тачка 13. Закона о локалној самоуправи (''Службени гласник Републике Српске'' бр. 97/16, 36/19 и 61/21) којим је прописано да Скупштина јединица локалне самоуправе располаже имовином јединице локалне самоуправе, члану 4., члану 8. став (2), члану 12., те члану 48. Одлуке о управљању, располагању и стицању непокретности града Градишка („Службени гласник града Градишка“, број 4/24) којом је прописано да је Скупштина Града надлежна за доношење Одлука о располагању, односно у давању у закуп непокретности у власништву Града као и за давање сагласности за спровођење поступка располагања непокретностима, те чл. 36. и 87. Статута града Градишка којима је прописано да Скупштина града у обављању послова из своје надлежности доноси одлуке.

**РАЗЛОЗИ ЗА ДОНОШЕЊЕ:**

Имајући у виду чињеницу да је спорт у свим својим видовима, представља врло значајан сегмент сваког друштва град Градишка је трајно опредјељен да пружа помоћ организацијама и удружењима из области спорта.

С обзиром да се Удружењу грађана „ЈЕЗЕРО“ Рогољи обратило захтјевом за давање на коришћење, без накнаде, непокретности (неизграђеног земљишта) у Рогољима, потребно је донијети ову Одлуку како би се наведеном удружењу омогућило несметано коришћење наведене непокретности, а што ће допринијети развоју спортско - рекреативних активности на наведеном подручју. Додатни вид помоћи представља и чињеница да се предметна непокретност Удружењу грађана „ЈЕЗЕРО“ Рогољи даје на коришћење без накнаде, а у складу са чланом 2. Одлуке о висини закупнине за непокретности у својини града Градишка („Службени гласник града Градишка“, број 16/24)

**ПРИЈЕДЛОГ**

Предлаже се да Скупштина града усвоји ову одлуку у предложеном тексту.

**ОБРАЂИВАЧ** **ОВЛАШТЕНИ ПРЕДЛАГАЧ**

Одјељење за комуналне и Градоначелник

стамбене послове

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_